stanford-oval/wikipedia huggingface dataset:
โกออนเกิร์ล สตาร์เสิร์ช
ข้อมูลรอบและการออกอากาศ > รอบตัดสิน (Final Round)

ออกอากาศ 10 เมษายน 2561
คณะกรรมการ ได้แก่ พิษณุ อภิราชกมล, ณัฐพงษ์ มงคลสวัสดิ์, นพณัช ชัยวิมล เป็นผู้ตัดสินลงคะแนนอีก 70 คะแนน โดยแบ่งเป็นรอบแรก 35 คะแนนจากผลงานการแสดงฉากใน My Dear Loser รักไม่เอาถ่าน ตอน Monster Romance ร่วมกับ 3 หนุ่มที่ผู้เข้าประกวดจับคู่ได้ ซึ่งจะเปิดให้คณะกรรมการรับชมและแสดงความคิดเห็นรวมทั้งบอกถึงข้อปรับปรุง และรอบที่สองอีก 35 คะแนนจากการพูดและพรีเซนต์ผลิตภัณฑ์ของคลีนแอนด์เคลียร์ในรูปแบบที่เป็นตัวเองมากที่สุด โดยรางวัลสำหรับผู้ชนะเลิศ คือ
ได้เป็นพรีเซนเตอร์คนใหม่ของผลิตภัณฑ์ คลีนแอนด์เคลียร์
ได้เป็นนักแสดงในสังกัด จีเอ็มเอ็มทีวี และร่วมแสดงในซีรีส์เรื่อง THE GIFTED นักเรียนพลังกิฟต์
ตารางการประกวด

| ผู้เข้าประกวด | รอบ> 10 คนสุดท้าย | รอบ> 3 คนสุดท้าย | รอบ> ตัดสิน |
| --- | --- | --- | --- |
| จูน | ผ่าน | ผ่าน | ชนะเลิศ |
| เลิฟ | ผ่าน | ผ่าน | ไม่ชนะ |
| ลูกน้ำ | ผ่าน | ผ่าน | ไม่ชนะ |
| มินมิ้น | ผ่าน | ไม่ผ่าน |  |
| สนุ๊ก | ผ่าน | ไม่ผ่าน |  |
| แจ๋ม | ผ่าน | ไม่ผ่าน |  |
| สาลี่ | ผ่าน | ไม่ผ่าน |  |
| ดา | ผ่าน | ไม่ผ่าน |  |
| เรนนี่ | ผ่าน | ไม่ผ่าน |  |
| อชิ | ผ่าน | ไม่ผ่าน |  |
แหล่งข้อมูลอื่น

เว็บไซต์ทางการของ โกออนเกิร์ล สตาร์เสิร์ช[ลิงก์เสีย]
โกออนเกิร์ล สตาร์เสิร์ช playlist ที่ยูทูบ
มารู้จัก! เลิฟ จูน และลูกน้ำ สาวหน้าใส 3 คนสุดท้ายจาก Go On Girl Star Search By Clean&Clear เด็กดี.คอม
เฮราเกล็สอัลเมอโล

เฮราเกล็สอัลเมอโล (ดัตช์: Heracles Almelo) เป็นสโมสรฟุตบอลที่ตั้งอยู่ที่เมืองอัลเมอโล จังหวัดโอเฟอไรส์เซิล ทางตะวันออกของประเทศเนเธอร์แลนด์ ปัจจุบันเล่นอยู่ในลีกเอเรอดีวีซี อันเป็นลีกสูงสุดของประเทศเนเธอร์แลนด์ ก่อตั้งขึ้นเมื่อปี ค.ศ. 1903 ในชื่อ เฮราเกล็ส (เฮอร์คิวลีส) ตามชื่อของบุตรของเทพเจ้าซูส ก่อนจะเปลี่ยนชื่อเป็นเอสเซ เฮราเกล็ส เมื่อปี ค.ศ. 1974 และเป็นเฮราเกล็สอัลเมอโล เมื่อปี ค.ศ. 1998
เฮราเกล็สประสบความสำเร็จคว้าแชมป์ลีกสูงสุดของเนเธอร์แลนด์ในฤดูกาล 1926–27 และ 1940–41 ในระบบลีกเดิมก่อนที่เอเรอดีวีซีจะตั้งขึ้น(ในปี ค.ศ. 1956) ในฤดูกาล 2015–16 เฮราเกล็สจบอันดับ 6 ของเอเรอดีวีซี จึงได้ผ่านเข้าไปเล่นรอบเพลย์ออฟในรายการฟุตบอลยุโรปและคว้าโควตายูโรปาลีกมาได้สำเร็จสำหรับฤดูกาล 2016-17
วัดปิบผลิวัน

| วัดปิบผลิวัน |
| --- | --- |

ชื่อสามัญ: วัดปิบผลิวัน, วัดตะปัง
ที่ตั้ง: ตำบลศาลาใหม่ อำเภอตากใบ จังหวัดนราธิวาส
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดปิบผลิวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาใหม่ อำเภอตากใบ จังหวัดนราธิวาส  มีที่ดินตั้งวัดเนื้อที่ 16 ไร่ อาณาเขต บริเวณวัดกว้างยาวด้านละ 160 เมตร
ประวัติ

วัดปิบผลิวันสร้างขึ้นเป็นวัดเมื่อประมาณ พ.ศ. 2380 เดิมนามว่า วัดตะปัง ได้รับพระราชทานวิสุงคามสีมาเมื่อประมาณ พ.ศ. 2385 เขตวิสุงคามสีมากว้าง 19.15 เมตร ยาว 24 เมตร และปรากฏหลักฐานว่าพระอธิการพุดได้ขอพระราชทานวิสุงคามสีมาผ่านทางเจ้าเมืองกลันตัน และพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานวิสุงคามสีมาเมื่อวันที่ 11 สิงหาคม พ.ศ. 2441
วัดปิบผลิวัน ได้รับการขึ้นทะเบียนและกำหนดเขตที่ดินโบราณสถาน เมื่อวันที่ 29 กรกฎาคม พ.ศ. 2564
อาคารเสนาสนะ

อาคารเสนาสนะที่สำคัญ ได้แก่ อุโบสถออกแบบโดยพระวินัยธรรม (จุ้ย) มีลักษณะเป็นเครื่องก่อทรงโรง ขนาด 4 ห้อง มีเฉลียงรอบ ด้านหน้ามีประตู 3 ช่อง ซุ้มประตูเป็นปูนปั้น เขียนสีประดับกระจก ซุ้มหน้าต่างเป็นปูนปั้นประดับกระจก มีรูปแบบเป็นทรงมณฑปยอดเจดีย์ย่อมุมไม้สิบสอง เครื่องลำยองเป็นไม้จำหลัก มีบราลีตลอดสันหลังคา หน้าบันด้านทิศตะวันออกเป็นปูนปั้นเขียนสีรูปเทพนมอยู่ตรงกลาง ล้อมรอบด้วยลวดลายพันธุ์พฤกษา ส่วนหน้าบันด้านทิศตะวันตกเป็นปูนปั้นเขียนสีรูปพระอินทร์ทรงช้างเอราวัณ ล้อมรอบด้วยลายพันธุ์พฤกษา ภายในมีพระประธานปูนปั้นลงรักปิดทองปางสมาธิ ประทับนั่งบนพุทธบัลลังก์ ด้านหลังเขียนด้วยลายเรือนแก้วประดับด้วยกอไม้เป็นฉากหลัง
กุฏิ 2 ชั้น มีหลังคาปีกนกลดชั้นและมีหลังคาลาดจากตัวเรือนชั้นบนลงมาอีกชั้นหนึ่ง ด้านหน้ากุฏิทำมุขจั่วรับทางเข้าหลัก หลังคามุงด้วยกระเบื้องดินเผาและประดับด้วยปูนปั้น ส่วนตัวเรือนเป็นผนังไม้กระดานแบบตีซ้อนเกร็ดและมีการประดับตัวเรือนด้วยการประดับด้วยไม้แกะสลักฉลุลายที่ผนังภายนอกตัวเรือนและประดับเป็นช่องลม ส่วนหน้าต่างและลายฉลุบางส่วนตกแต่งด้วยการทาสีแดงและสีเหลือง
วิหารกว้าง 5.15 เมตร ยาว 12.50 เมตร โครงสร้างคอนกรีตและไม้ ศาลาการเปรียญกว้าง 9 เมตร ยาว 14.60 เมตร โครงสร้างคอนกรีตและไม้กุฏิสงฆ์จำนวน 5 หลัง โครงสร้างเป็นอาคารไม้ 4 หลัง ครึ่งตึกครึ่งไม้ 1 หลัง หอระฆัง เป็นอาคารคอนกรีตเสริมไม้ และศาลาไม้อยู่ข้างอุโบสถ ลักษณะสถาปัตยกรรมท้องถิ่น ยกพื้น ประดับช่อฟ้า ใบระกา หางหงส์ปูนปั้น
ชาวเกาหลีในภูมิภาคไมโครนีเชีย

ไม่มี
| ประชากรทั้งหมด |
| --- | --- |
7,512 คน (ค.ศ. 2013)
ภูมิภาคที่มีประชากรอย่างมีนัยสำคัญ
 กวม: 5,016 คน
 นอร์เทิร์นมาเรียนา: 2,281 คน
 ปาเลา: 122 คน
 สหพันธรัฐไมโครนีเชีย: 47 คน
 หมู่เกาะมาร์แชลล์: 45 คน
 คิริบาส: 1 คน
ภาษา
เกาหลี ญี่ปุ่น
กลุ่มชาติพันธุ์ที่เกี่ยวข้อง
ชาวเกาหลีพลัดถิ่น
ชาวเกาหลีในภูมิภาคไมโครนีเชีย เป็นประชากรชาวเกาหลีที่มาตั้งถิ่นฐานในไมโครนีเชียตั้งแต่ก่อนสงครามโลกครั้งที่สอง ซึ่งในขณะนั้นภูมิภาคเป็นดินแดนในอาณัติของจักรวรรดิญี่ปุ่น อย่างไรก็ตาม หลังจากภูมิภาคตกอยู่ในการควบคุมของสหรัฐในฐานะดินแดนในภาวะทรัสตี ชาวเกาหลีส่วนใหญ่จึงกลับไปยังประเทศบ้านเกิดของตนเอง ข้อมูลเมื่อ ค.ศ. 2013 ระบุว่ามีผู้อพยพและชาวเกาหลีใต้ราว 7 พันคน รวมถึงชาวอเมริกันเชื้อสายเกาหลีที่อาศัยอยู่ในหมู่เกาะมาเรียนา (กวมและเครือรัฐหมู่เกาะนอร์เทิร์นมาเรียนา) ซึ่งอยู่ในการควบคุมของสหรัฐ ในขณะที่มีชาวเกาหลีใต้ประมาณ 2 ร้อยคนเท่านั้นที่อาศัยอยู่ในประเทศเอกราชในไมโครนีเชีย
ยุคอาณานิคมของญี่ปุ่น (ค.ศ. 1914–1945)

จากความต้องการแรงงานเพิ่มขึ้นอย่างรวดเร็วเมื่อสงครามอุบัติขึ้น รัฐบาลญี่ปุ่นจึงเปลี่ยนคาบสมุทรเกาหลีเป็นแหล่งแรงงานราคาถูก แรงงานชาวเกาหลีกลุ่มแรกมายังไมโครนีเชียในเดือนมกราคม ค.ศ. 1939 เป็นจำนวน 500 คน พวกเขาเหล่านี้ได้รับว่าจ้างจากบริษัท โฮนัน ซังโย (มหาชน) (豊南産業株式会社) เพื่อการแปรรูปมันสำปะหลัง นับตั้งแต่นั้นจนถึงเดือนกุมภาพันธ์ ค.ศ. 1940 คนงานชาวเกาหลีอีก 13 กลุ่ม ซึ่งรวมเป็น 1,266 คน ได้มายังปาเลา
ตามการสำมะโนประชากรใน ค.ศ. 1943 ประชากรชาวเกาหลีในปาเลามีจำนวนทั้งสิ้น 2,458 คน หรือคิดเป็นร้อยละ 7.3 ของจำนวนประชากรในเวลานั้น แต่ถึงอย่างนั้นก็เป็นเพียงหนึ่งในสิบของประชากรญี่ปุ่น มีผู้คนจำนวน 864 คนที่อาศัยอยู่ในบาเบลดาออบ ส่วนผู้คนอีก 721 คนอาศัยอยู่ในฐานทัพเรือบนเกาะมาลากัล สำหรับผู้คนจำนวน 539 คนอาศัยอยู่ที่รัฐอาเงาร์ และยังมีอีก 334 คนที่กระจัดกระจายอยู่ตามพื้นที่อื่น ๆ
ต่อมาในช่วงการรบเดือนกรกฎาคม ค.ศ. 1944 มีชาวเกาหลีประมาณ 2,400 คน อาศัยอยู่บนเกาะทีเนียน ซึ่งเมื่อญี่ปุ่นพ่ายแพ้ในยุทธการและเกาะอยู่ภายใต้การควบคุมของสหรัฐ ชาวเกาหลีเหล่านี้ได้ต้อนรับทหารสหรัฐเป็นอย่างดีจากการปลดปล่อยพวกเขาจากการล่าอาณานิคมของญี่ปุ่น ตลอดจนบริจาคเงินจำนวน 666.35 ดอลลาร์สหรัฐที่ได้จากค่าจ้าง 35 เซ็นต์ต่อวันของพวกเขา เพื่อส่งเสริมความพยายามในการทําสงคราม
ภายหลังการยอมจำนนของญี่ปุ่นเมื่อสงครามโลกครั้งที่สองจบลง ชาวญี่ปุ่นและชาวเกาหลีทั้งหมดจึงถูกส่งตัวกลับประเทศ การดำเนินการส่งตัวเริ่มต้นขึ้นในเดือนกันยายน ค.ศ. 1945 จนกระทั่งสิ้นสุดลงในเดือนพฤษภาคม ค.ศ. 1946 โดยจำนวนทั้งหมดของผู้ที่ถูกส่งตัวจากปาเลากลับไปยังเกาหลีมีมากกว่า 3,000 คน ส่วนในบันทึกของสหรัฐ ชาวเกาหลีจากหมู่เกาะทั้งหมดในไมโครนีเชียถูกส่งตัวกลับประเทศ 10,966 คน (พลเรือน 6,880 คน, ทหารเกณฑ์ 3,751 คน และทหาร 190 นาย) ในขณะที่ญี่ปุ่นบันทึกไว้เพียง 7,727 คนเท่านั้น
ยุคร่วมสมัย (1945–ปัจจุบัน) > ดินแดนของสหรัฐ

การอพยพของชาวเกาหลีใต้สมัยใหม่มายังกวมเริ่มต้นขึ้นใน ค.ศ. 1971
ตามสถิติของกระทรวงการต่างประเทศของเกาหลีใต้ ระบุไว้ว่ามีชาวเกาหลีที่อาศัยอยู่ในกวม 5,016 คน (ชาวอเมริกันเชื้อสายเกาหลี 1,933 คน, ผู้อพยพชาวเกาหลี 1,426 คน, นักเรียนต่างชาติ 133 คน และชาวเกาหลีใต้ต่างชาติที่มีวีซ่าประเภทอื่น 1,524 คน) ส่วนในหมู่เกาะนอร์เทิร์นมาเรียนามีจำนวน 2,281 คน (ชาวอเมริกันเชื้อสายเกาหลี 159 คน, ผู้อพยพชาวเกาหลี 102 คน, นักเรียนต่างชาติ 214 คน และผู้ที่มีวีซ่าประเภทอื่น 1,806 คน)
ในเกาะไซปัน หมู่เกาะนอร์เทิร์นมาเรียนา มีการสร้างอนุสรณ์สถานทหารเกาหลีในกองทัพจักรวรรดิญี่ปุ่นที่เสียชีวิตในระหว่างยุทธการที่เกาะไซปัน ซึ่งแล้วเสร็จใน ค.ศ. 1978 ชุมชนชาวเกาหลีในท้องถิ่นได้จัดพิธีรําลึกที่นั่นทุกปีตั้งแต่นั้นมา และในเดือนมิถุนายน ค.ศ. 2005 จักรพรรดิอากิฮิโตะแห่งญี่ปุ่นได้เสด็จพระราชดำเนินมายังอนุสรณ์สถานแห่งนี้ด้วยเช่นกัน
ยุคร่วมสมัย (1945–ปัจจุบัน) > ที่อื่น ๆ

ในปาเลา มีชาวเกาหลีใต้อาศัยอยู่เพียง 120-130 คนเท่านั้น โดยประมาณ 80 คนทํางานในโครงการก่อสร้างที่บาเบลดาออบ นอกจากนี้ เกาหลีใต้ยังเป็นอันดับที่สองของประเทศที่มีนักท่องเที่ยวมายังปาเลา รองจากไต้หวัน โดยนักท่องเที่ยวชาวเกาหลีใต้ในเดือนมิถุนายน ค.ศ. 2006 มีจำนวนทั้งสิ้น 5,507 คน ซึ่งเพิ่มขึ้นร้อยละ 2 จากเดือนมิถุนายน ค.ศ. 2005
ดูเพิ่ม

นิคมญี่ปุ่นในประเทศไมโครนีเชีย
หนังสืออ่านเพิ่ม

Franklin, Rose Marie T. (1975), The United States' "guest workers": a case study of Korean temporary workers on Guam, Ph.D. thesis, Western Michigan University, OCLC 17756668
ไก่ฟ้าพญาลอ

| ไก่ฟ้าพญาลอ |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์มีแกนสันหลัง Chordata
ชั้น:: สัตว์ปีก Aves
อันดับ:: อันดับไก่ Galliformes
วงศ์:: วงศ์ไก่ฟ้าและนกกระทา Phasianidae
สกุล:: Lophura Lophura (Bonaparte, 1856)
สปีชีส์:: Lophura diardi
ชื่อทวินาม
Lophura diardi (Bonaparte, 1856)

ไก่ฟ้าพญาลอ (อังกฤษ: Siamese fireback, Diard's fireback; ชื่อวิทยาศาสตร์: Lophura diardi) เป็นไก่ขนาดกลางในวงศ์ไก่ฟ้าและนกกระทา (Phasianidae) มีขนสวยงาม พบในประเทศไทย, กัมพูชา, ลาว และเวียดนาม
ลักษณะทั่วไป

ไก่ฟ้าพญาลอเป็นไก่ฟ้าที่มีความสวยงามที่สุดชนิดหนึ่งของประเทศไทย เป็นไก่ขนาดกลาง ยาวประมาณ 80 ซม. ตัวผู้มีหน้ากากสีแดงสด บนหัวมีเส้นขนแตกพุ่มตรงปลายสีดำเหลือบน้ำเงินยาวโค้งไปด้านหลัง ปากสีเหลืองขุ่น รอบคางใต้หน้ากากลงมามีขนสีดำ ลำตัวด้านบน อก คอ และปีกมีสีเทา ลักษณะเด่นคือ ขนตอนท้ายของลำตัวใกล้โคนหางจะมีสีเหลืองแกมสีทองเห็นได้ชัดเจนขณะกระพือปีกขนคลุมโคนหางมีสีดำเหลือบน้ำเงินขอบสีแดงอิฐซ้อนกันหลายชั้น หางมีสีดำเหลือบเขียวยาวและโค้งลง ขนคลุมปีกมีลายสีดำขอบขาว ท้องสีดำ แข้งสีแดงมีเดือย ตัวเมียหน้าสีแดง บริเวณหน้าอก คอ หลังมีสีน้ำตาลแกมแดง ท้องมีลายเกล็ดน้ำตาลแดงขอบสีขาว ปีกมีสีดำสลับด้วยลายสีขาวตามแนวขวาง หางคู่บนสีดำสลับขาวส่วนคู่ล่างถัดลงมา สีน้ำตาลแกมแดง แข้งสีแดงไม่มีเดือย
การกระจายพันธุ์และถิ่นอาศัย

ไก่ฟ้าพญาลอพบในประเทศไทย, กัมพูชา, ลาว และเวียดนาม ในประเทศไทยพบทางภาคเหนือ ภาคตะวันออกเฉียงเหนือ และภาพตะวันออกเฉียงใต้ อาศัยตามป่าทึบเช่นป่าดงดิบแล้ง ป่าดงดิบชื้น และป่าดงดิบเขา แต่บางครั้งพบอยู่ตามป่าโปร่ง เช่นป่าเต็งรังป่าเบญจพรรณ ในระดับความสูงไม่เกิน 800 เมตรจากระดับน้ำทะเล
พฤติกรรม

ในธรรมชาติไก่ฟ้าพญาลอมีนิสัยป้องกันอาณาเขต ตัวผู้ชอบอาศัยอยู่โดดเดี่ยวหรือจับคู่หากินกับตัวเมียในฤดูผสมพันธุ์ ออกหากินตอนกลางวันและขึ้นคอนนอนตามต้นไม้สูงในเวลากลางคืน เป็นไก่ฟ้าที่เลี้ยงง่ายที่สุด ไม่ขี้อาย มักพบเห็นได้ง่ายตามถนนที่ผ่านป่า
พฤติกรรม > อาหาร

ไก่ฟ้าพญาลอกิน ตัวหนอน แมลงต่าง ๆ ไส้เดือน สัตว์ขนาดเล็ก เมล็ดหญ้า เมล็ดพืช เมล็ดข้าวชนิดต่างๆ ยกตัวอย่างเช่น ข้าวไรซ์เบอร์รี่ ข้าวเจ้าหอมนิล และข้าวขาวดอกมะลิ ผลไม้สุกที่หล่นตามพื้น เช่นลูกไทร และพวกขุยไผ่ เป็นอาหาร และชอบกินพวกสัตว์มากกว่าพืช ถ้าเลี้ยงในกรงสามารถเลี้ยงด้วยอาหารสำเร็จรูบสำหรับไก่เนื้อหรือไก่ไข่ตามช่วงอายุต่างๆที่มีขายตามท้องตลาดแล้วเสริมด้วยอาหารจำพวก หนอนนก ปลวก รวมทั้งผลไม้และวิตามินสำหรับละลายในน้ำ ไก่ฟ้าพยาลอโตเต็มวัยกินอาหารสำเร็จรูปเฉลี่ย 35.00กรัม/ตัว/วัน
พฤติกรรม > การผสมพันธุ์

กล่าวกันว่า ไก่ฟ้าพญาลอในธรรมชาติเป็นสัตว์ที่จับคู่ประเภทผัวเดียวเมียเดียว ซึ่งต่างจากการนำมาเลี้ยงในกรงที่ตัวผู้ตัวเดียวสามารถผสมพันธุ์กับตัวเมียได้หลายตัว ฤดูผสมพันธุ์อยู่ระหว่างเดือนกุมภาพันธ์ถึงเดือนกรกฎาคม ตัวผู้เกี้ยวตัวเมียโดยใช้วิธียืดอก กางปีก และกระพือปีกถี่ๆ การผสมพันธุ์ตัวเมียจะหมอบลงกับพื้น  ตัวผู้ขึ้นเหยียบหลังใช้ปากจิกหัวตัวเมียแล้วผสมพันธุ์อย่างรวดเร็ว  การวางไข่แต่ละฟองไม่คงที่ขนาดและรูปร่างไข่จะอ้วนป้อมคล้ายลูกข่าง ไม่เรียวยาวเหมือนไก่ฟ้าชนิดอื่น ไข่ใช้เวลาฟัก 23-25 วัน สามารถแยกเพศได้ตั้งแต่แรกเกิดโดยตัวผู้จะมีขอบหนังหน้ากากเด่นชัดกว่าตัวเมีย แต่จะแยกเพศได้แน่นอนจากรูปร่างและสีขนเมื่อมีอายุประมาณ 4-5 สัปดาห์ สามารถผสมพันธุ์และวางไข่ได้เมื่ออายุประมาณ 2 ปี
สถานภาพ

ปัจจุบันในธรรมชาตหายากมากกฎหมายจัดให้ไก่ฟ้าพญาลอเป็นสัตว์ป่าคุ้มครองและเป็นสัตว์ป่าที่มีแนวโน้มจะสูญพันธุ์ จึงมีผู้สนใจนำเข้าพ่อแม่พันธุ์จากต่างประเทศซึ่งมีราคาค่อนข้างแพงมาก ปัจจุบันราชการได้มีการส่งเสริมให้มีการเพาะเลี้ยง โดยมีผู้ได้รับอนุญาตอย่างถูกต้องตามกฎหมาย
แหล่งข้อมูลอื่น

thaipheasants ไก่ฟ้าไทย เก็บถาวร 2009-11-03 ที่ เวย์แบ็กแมชชีน
ไก่ฟ้าพญาลอ เก็บถาวร 2008-02-21 ที่ เวย์แบ็กแมชชีน
BirdLife Species Factsheet
Red Data Book
| --- | --- |
การแยกแยะหน่วยอนุกรมวิธาน:  Wikidata: Q839857  Wikispecies: Lophura diardi  ADW: Lophura_diardi  Avibase: 6805AC5A7415198C  BirdLife: 22679274  eBird: siafir1  GBIF: 5227987  iNaturalist: 1114  IRMNG: 10197089  ITIS: 176076  IUCN: 22679274  NCBI: 30402  Species+: 9084  Xeno-canto: Lophura-diardi 
หน้ากากสีแดงบนหน้าของตัวผู้
ไข่ของไก่ฟ้าพญาลอ
ไกอา

สำหรับยานอวกาศ ดูที่ ดาวเทียมไกอา
| ไกอา |
| --- | --- |
บุคลาธิษฐานของโลก
ส่วนหนึ่งของ กลุ่มโปรโตเจนอย
Gaea วาดโดยAnselm Feuerbach (1875)
ที่ประทับ: โลก
ข้อมูลส่วนบุคคล
คู่ครอง: ยูเรนัส, พอนตุส, อีเธอร์ และทาร์ทารัส
บุตร - ธิดา: ยูเรนัส, พอนตุส, พี่น้องเอาเร, เฮคาโตนคิเรส, ไซคลอปส์, ไททัน, ไจกันเตส, เนเรอุส, เธามุส, โฟร์คีส์, เซโต, ยูรีเบีย, แอร์เจีย, ไทฟอน และไฟธอน
บิดา-มารดา: ไม่มี, หรือเคออส (เฮสิโอด), หรืออีเธอร์ และเฮเมรา (ไกอุส จูเลียส ไฮกินุส)
พี่น้อง: ไม่มี, หรือนิกซ์, เอเรบุส, ทาร์ทารัส, เอรอส, หรือยูเรนัส, ธาลัสซา
เทพที่เทียบเท่าในความเชื่ออื่น
เทียบเท่าในโรมัน: เทอร์รา, เทลลุส
ไกอา พระแม่ธรณีในเทพปกรณัมของกรีก
ไกอา หรือ เกอา (อังกฤษ: Gaia; จากภาษากรีกโบราณ: Γαîα; ภาษากรีกปัจจุบัน: Γῆ; หมายความว่า พื้นดิน หรือพื้นโลก) หรือ จีอา (อังกฤษ: Gaea)
เป็นเทพีองค์แรกของโลกตามตำนานของชาวกรีก ร่างกายของนางคือพื้นพิภพ นามในภาษาละตินของนางคือ เทอร์รา (Terra)
กำเนิดของไกอา

แต่เดิมนั้นในโลกมีเพียงความวุ่นวายและมืดมน นั่นก็คือเคออส ต่อมาไกอาได้ถือกำเนิดขึ้นเป็นพื้นพิภพ พร้อม ๆ กับนิกซ์ผู้เป็นกลางคืน อีรีบุสผู้เป็นความมืด อีรอสหรือกามเทพ และทาร์ทารัส คุกใต้พิภพ ต่อมาไกอาจึงสร้างอูรานอส หรือท้องฟ้าขึ้นปกคลุมเหนือผืนดิน ปอนตัสหรือทะเล และโอยูเรีย หรือภูเขาขึ้น
ไกอาเป็นเทพีองค์แรกของโลก และเป็นต้นกำเนิดของสรรพสิ่งทั้งปวง ดังนั้นไกอาจึงมีความสำคัญเป็นอย่างมากในด้านการสร้าง นางมีสวามีหลายองค์และให้กำเนิดลูกหลานเป็นเทพ อสุรกาย และภูตพรายต่าง ๆ เป็นจำนวนมาก
ลูกหลานของไกอา > เกิดจากเทพยูเรนัส

ไกอาสมรสกับยูเรนัสและมีลูกหลานดังนี้
ยักษ์ตาเดียวไซคลอป 3 ตน
เซนติมานิ 3 ตน
นีโมซีนี
เฮ็กคาทอนคีรีส
อีรินีเอส หรือ เฟอร์รี
เทพไททัน 12 องค์
ลูกหลานของไกอา > เกิดจากเทพปอนตัส

ยูริเบีย
ธาอูมัส
ซีโต
ฟอซีส
นีรีอัส
ลูกหลานของไกอา > เกิดจากทาร์ทารัส

อีคิดน่า
ไทฟอน
ลูกหลานของไกอา > เกิดจากเทพเออิเธอ

อีอาเกีย
ลูกหลานของไกอา > เกิดจากเทพซุส

มาเนส บิดาแห่งอาทิส
ลูกหลานของไกอา > เกิดจากเทพโพไซดอน

อันทาเออัส
คาริบดิส
ลูกหลานของไกอา > เกิดจากเทพเฮฟเฟตุส

เอริคโธนิอัส แห่งเอเธนส์
| ด ค กเทพปกรณัมกรีก |
| --- | --- |
ปฐมเทพ:  เคออส  อะแนงคี  โครนอส  เอียรอส  ไกอา  ยูเรนัส  ทาร์ทารัส  อีเธอร์  เฮเมรา  เอระบัส  นิกซ์  โอฟิออน  มอยเร 
เทพไททัน:  โครนัส  โอเชียนัส  เรีย  ทีมิส  แอตลัส  ซีอัส  ครีอัส  ไฮพีเรียน  ธีอา  เทธิส  นิมอซินี  ฟีบี  โพรมีเทียส  เอพิมีเทียส  ไออาเพทัส  เมโนเอเทียส 
สิบสองเทพเจ้าโอลิมปัส:  ซูส  ฮีรา  โพไซดอน  ดิมีเทอร์  อะธีนา  อะพอลโล  อาร์ทิมิส  แอรีส  แอโฟรไดที  ฮิฟีสตัส  เฮอร์มีส  ไดอะไนซัสหรือเฮสเตีย 
เทพเจ้าหลักอื่น:  แอซคลีเปียส  ฮีลิออส  อีออส  เฮดีส  ฮีบี  เฮคะที  แพน  เพอร์เซฟะนี  เซลีนี 
กลุ่ม:  แอมะซอน  เซนทอร์  คเธาะนิค  ไซคลอปส์  มังกร  อิรินีอีซ  ยักษ์  ฮาร์พี  เฮคะท็องคะรีซ  มอยเร  พระเจ้าไมซีเนียน  มนุษย์  มิวส์  นิมฟ์  เซเทอร์  สมุทรเทพ 
วีรบุรุษ:  เฮราคลีสกับงานของเขา  อคิลลีสกับสงครามกรุงทรอย  โอดิสเซียสกับโอดิสซีย์  เจสันกับลูกเรืออาร์โก  เพอร์ซิอัสกับเมดูซา  อีดิปัสกับธีบส์  ธีซีอัสกับมินะทอร์  บิลเลโรฟอนกับคิเมียรา 
สถานที่ศักดิ์สิทธิ์:  เดลฟี  ดอโดนา  ดีลอส  โอลิมเปีย  โอลิมปัส
โกลเบิลฟอร์ซเรสต์ลิง

บทความนี้เกี่ยวกับเป็นอดีตสมาคมมวยปล้ำอาชีพที่ทำการในช่วงปี ค.ศ. 2014 - 2017 สำหรับบริษัทธุรกิจปัจจุบันเป็น GFW ดูที่ Global Force Wrestling
| --- | --- |

ประเภท: บริษัทเอกชนจำกัด
อุตสาหกรรม: มวยปล้ำอาชีพ
รูปแบบ: กีฬาเพื่อความบันเทิง
ก่อตั้ง: 7 เมษายน ค.ศ. 2014 (2014-04-07)
ผู้ก่อตั้ง: เจฟ จาเรต คาเรน จาเรต
เลิกกิจการ: 20 เมษายน ค.ศ. 2017 (2017-04-20)
สาเหตุ: รวมเข้ากับ อิมแพ็ค เรสต์ลิง
ถัดไป: โกเบิล ฟอร์ซ เรสต์ลิง
สำนักงานใหญ่: แนชวิลล์, รัฐเทนเนสซี, สหรัฐอเมริกา
พื้นที่ให้บริการ: ทั่วโลก
บุคลากรหลัก: เจฟ จาเรต (ผู้ร่วมก่อตั้ง/ผู้บริหารสูงสุด) คาเรน จาเรต (ผู้ร่วมก่อตั้ง) สก๊อตต์ ดี'อมอร์ (รองประธาน – ฝ่ายความสัมพันธ์) เฮอร์มี ซาดเลอร์ (สมาชิกของคณะกรรมการบริษัท)
เจ้าของ: เจฟ จาเรต คาเรน จาเรต
เว็บไซต์: เว็บไซต์ทางการ
โกเบิลฟอร์ซเรสต์ลิง (อังกฤษ: Global Force Wrestling) เป็นสมาคมมวยปล้ำอาชีพในสหรัฐอเมริกาที่ก่อตั้งขึ้นในปี ค.ศ. 2014 โดย เจฟ จาเรต ผู่ที่ร่วมก่อตั้ง และอดีตประธานบริษัทของ โทเทิลนอนสต็อปแอคเชินเรสต์ลิง (ปัจจุบันคือ อิมแพ็ค เรสต์ลิง) และภรรยาของเขา คาเรน จาเรต สมาคมนี้ได้ผลิตรายการ 24 รายการถ่ายทอดสดทางโทรทัศน์และเทปรายการโทรทัศน์ที่ไม่เคยออกอากาศในปี 2017 ต่อมา เจฟ จาเรต ได้กลับเข้าไปทำงานที่ อิมแพ็ค เรสต์ลิง ในบทบาทผู้บริหารเมื่อเดือนมกราคม 2017 และ คาเรน จาเรต ได้ประกาศรวมสมาคมเข้ากับ อิมแพ็ค เรสต์ลิง เมื่อวันที่ 20 เมษายน ค.ศ. 2017 โดยทำให้ตำแหน่งแชมป์ของ GFW ปรากฏอยู่ในรายการโทรทัศน์ของอิมแพ็ค เรสต์ลิง
ประวัติ

หลังจากที่ เจฟ จาเรต ออกเป็นผู้ถือหุ้นรายย่อยของ โทเทิลนอนสต็อปแอคเชินเรสต์ลิง เขาได้ออกมาสร้างตราสินค้าของ โกเบิลฟอร์ซเรสต์ลิง ในเดือนเมษายน ค.ศ. 2014 และเริ่มโปรโมตแบรนด์และสร้างความเป็นพันธมิตรระหว่างประเทศด้วยสมาคมมวยปล้ำทั่วโลก สมาคมได้มีความร่วมมือในการถือหุ้นกับ 25/7 Productions และ David Broome (นักครีเอทีฟของ NBC's The Biggest Loser) Broome กล่าวว่าสมาคมได้วางแผนที่จะสร้างเนื้อหาใหม่ของการออกอากาศ 52 สัปดาห์ต่อปี
ในเดือนสิงหาคม ค.ศ. 2014 GFW ประกาศข้อตกลงการทำงานกับสมาคมเม็กซิกัน ลูชาลิเบร เอเอเอ เวิลด์ไวด์ ,นิวเจแปนโปรเรสต์ลิง (NJPW) ของญี่ปุ่น ,หลายสมาคมในแถวทวีปยุโรป ,สมาคมแถวแอฟริกาใต้ World Wrestling Professionals (WWP) และสมาคมจากประเทศออสเตรเลียและนิวซีแลนด์ โดยในฐานะหนึ่งของความสัมพันธ์ GFW กับนิวเจแปนโปรเรสต์ลิง รายการศึกใหญ่ GFW "presented" NJPW's Wrestle Kingdom 9 ที่โตเกียวโดม ถูกตีในตลาดรายการเพย์เพอร์วิวในอเมริกันเมื่อวันที่ 4 มกราคม ค.ศ. 2015 ซึ่งมีผู้บรรยายโดย Jim Ross และMatt Striker รายการ Wrestle Kingdom 9 ดึงคนดู 12,000 ถึง 15,000 ในทวีปอเมริกาเหนือ
ตลอดปี 2015 จาเรตได้ประกาศเทนต์พวกนักมวยปล้ำในสมาคม ซึ่งรวมถึงสมาชิกBullet Club Karl Anderson และDoc Gallows ,Killer Elite Squad, และChael Sonnen ให้เป็นนักวิเคราะห์ผู้เชี่ยวชาญ และจาเรตยังได้ประกาศสถาปนา 4 ตำแหน่งแชมป์ของ GFW (Global, NEX*GEN, Tag Team และ Women's Champion)
เฮ้าส์โชว์แรกของ โกเบิลฟอร์ซเรสต์ลิง จัดขึ้นในวันที่ 12 มิถุนายน ค.ศ. 2015 ที่ Jackson in Jackson, ในเมืองJackson, Tennessee ซึ่งเป็นส่วนหนึ่งของ GFW's "Grand Slam Tour" โดยคู่เอกในโชว์คือ สมาชิกBullet Club Karl Anderson และDoc Gallows เอาชนะ the New Heavenly Bodies
ในวันที่ 9 กรกฎาคม ค.ศ. 2015 เจฟ จาเรต ประกาศสถาปนารายการโทรทัศน์ของ GFW ในชื่อ Amped โดยบันทึกเทปรายการที่ Orleans Arena ในเมืองLas Vegas, Nevada ในวันที่ 24 กรกฎาคม ,21 สิงหาคม และ 23 ตุลาคม ค.ศ. 2015 เดือนธันวาคม ค.ศ. 2015 ในการให้สัมภาษณ์ของเจฟ จาเรต กล่าวว่าพวกเขามี 16 โชว์ละ 1 ชั่วโมง ที่บันทึกเทปใน Las Vegas และหวังว่าจะมีโชว์ที่ออกอากาศทั่วโลกในโทรทัศน์ในอนาคต
GFW ได้ประกาศว่าพวกเขาได้ลงนามในข้อตกลงการจัดรายการโทรทัศน์ระหว่างประเทศกับ Boulder Creek TV ในสหราชอาณาจักร ในวันที่ 14 กันยายน ค.ศ. 2015 และTVNZ Duke ในนิวซีแลนด์ ในวันที่ 18 กุมภาพันธ์ ค.ศ. 2016
ต่อมา เจฟ จาเรต ได้กลับเข้าไปทำงานที่ TNA ในฐานะประธานเจ้าหน้าที่ครีเอทีฟของสมาคมในช่วงต้นปี ค.ศ. 2017 และต่อมาในศึกรายการ Impact Wrestling (วันที่ 20 เมษายน ค.ศ. 2017)  คาเรน จาเรต ได้ประกาศรวมผนวกสมาคมระหว่าง GFW กับ Impact Wrestling อย่างเป็นทางการ
แชมป์เปี้ยนชิพ > จีเอฟดับเบิลยู โกลเบิล แชมป์เปี้ยนชิพ

| ลำดับ | นักมวยปล้ำ | สมัย | วันที่ได้แชมป์ | ระยะเวลาการครอง | สถานที่ | หมายเหตุ |
| --- | --- | --- | --- | --- | --- | --- |
| 1 | Nick Aldis / Magnus | 1 | October 23, 2015 | 547 | Las Vegas, Nevada | Defeated Bobby Roode to become the inaugural champion. Changed his name to Magnus during his reign. |
| 2 | Alberto El Patrón | 1 | April 22, 2017 | 71 | Orlando, Florida |  |
| 3.5 !— | รวมแชมป์ | zz !— | 000000002017-07-02-00002 กรกฎาคม 2017 | zz !— | Orlando, FL | Alberto El Patrón defeated Lashley to unify the GFW Global Championship with the Impact Wrestling World Heavyweight Championship at Slammiversary XV. |
แชมป์เปี้ยนชิพ > จีเอฟดับเบิลยู เน็กซ์*เจ็น แชมเปี้ยนชิพ

| ลำดับ | นักมวยปล้ำ | สมัย | วันที่ได้แชมป์ | ระยะเวลาการครอง | สถานที่ | หมายเหตุ |
| --- | --- | --- | --- | --- | --- | --- |
| 1 | PJ Black | 1 | October 23, 2015 | 35 | Las Vegas, Nevada | Won a four-way match over Jigsaw, TJP, and Virgil Flynn to become the inaugural champion. |
| 2 | Sonjay Dutt | 1 | November 27, 2015 | 364 | Winston-Salem, North Carolina |  |
| 3 | Cody / Cody Rhodes | 1 | November 25, 2016 | 191 | Winston-Salem, North Carolina | During his reign, he wrestled as Cody and Cody Rhodes. |
| 3.5 !— | Vacated !Retired | zz !— | 000000002017-06-04-00004 มิถุนายน 2017 | zz !— | zz !— | Retired when Cody Rhodes left from Impact Wrestling and GFW merged with Impact Wrestling. |
แชมป์เปี้ยนชิพ > จีเอฟดับเบิลยู วูเมน แชมเปี้ยนชิพ

| ลำดับ | นักมวยปล้ำ | สมัย | วันที่ได้แชมป์ | ระยะเวลาการครอง | สถานที่ | หมายเหตุ |
| --- | --- | --- | --- | --- | --- | --- |
| 1 | Christina Von Eerie | 1 | October 23, 2015 | 546 | Las Vegas, Nevada | Defeated Amber Gallows to become the inaugural champion. |
| 2 | Sienna | 1 | April 21, 2017 | 72 | Orlando, Florida |  |
| — | Unified | — | 000000002017-07-02-00002 กรกฎาคม 2017 | — | Orlando, FL | Sienna defeated Rosemary to unify the GFW Women's Championship with the Impact Wrestling Knockouts Championship at Slammiversary XV. |
แชมป์เปี้ยนชิพ > จีเอฟดับเบิลยู แท็กทีม แชมเปี้ยนชิพ

| ลำดับ | นักมวยปล้ำ | สมัย | วันที่ได้แชมป์ | ระยะเวลาการครอง | สถานที่ | หมายเหตุ |
| --- | --- | --- | --- | --- | --- | --- |
| 1 | The Bollywood Boyz (Gurv Sihra and Harv Sihra) | zz !1 | October 23, 2015 | 406 | Las Vegas, Nevada | Defeated Reno Scum to become the inaugural champions |
| 38.5 !— | Vacated !Vacated | zz !— | 000000002016-12-02-00002 ธันวาคม 2016 | zz !— | zz !— | The titles were vacated due to The Bollywood Boyz signing with WWE. |
| 2 | The Latin American Xchange (Ortiz and Santana) | 1 | April 23, 2017 | 70 | Orlando, Florida | Defeated Veterans of War in a tournament finals to crown the new champions. |
| — | Unified | — | 000000002017-07-02-00002 กรกฎาคม 2017 | — | Orlando, FL | The Latin American Xchange successfully defended both titles in a Fatal 4-Way match against the teams of Drago and El Hijo del Fantasma, Laredo Kid and Garza Jr., and Naomichi Marufuji and Taiji Ishimori to unify the GFW Tag Team Championship with the Impact Wrestling World Tag Team Championship at Slammiversary XV. |
แชมป์เปี้ยนชิพ > อดีตแชมเปี้ยนชิพที่ใช้ใน GFW

| สมาคม | แชมเปี้ยนชิพ | แชมป์คนสุดท้ายใน GFW | สมัย | หมายเหตุ |
| --- | --- | --- | --- | --- |
| Total Nonstop Action Wrestling | TNA King of the Mountain Championship | PJ Black | July 27, 2015 – July 28, 2015 |  |
| Total Nonstop Action Wrestling | TNA World Tag Team Championship | Brian Myers and Trevor Lee | July 28, 2015 – July 29, 2015 |  |
| OMEGA Championship Wrestling | OMEGA Heavyweight Championship | Trevor Lee | May 2, 2015 – November 21, 2015 |  |
ศึก

| # | ศึก | วันที่บันทึกเทป | วันที่ออกอากาศ | เมือง | สถานที่ | คู่เอก | อ้างอิง |
| --- | --- | --- | --- | --- | --- | --- | --- |
| 01 !1. | GFW Amped Anthology – Part 1 | 24 กรกฎาคม 2015 | 11 สิงหาคม 2017 | Las Vegas !Las Vegas, Nevada | Orleans Arena !Orleans Arena | นิก ออลดิส ปะทะ คอนโก คอง (พร้อมด้วย เฮอร์รี่ แม็กซ์เวลล์ |  |